*Антрополошка агора*, **Фадва Ел Гинди**, четвртак **25. септембар у 11h**

Институт за етнологију и антропологију има задовољство да вас позове на предавање у оквиру Антрополошке агоре које ће бити одржано у четвртак, **25. септембра у 11 часова, у учионици 108 на I спрату** Филозофског факултета у Београду.

Професорка Фадва Ел Гинди је пензионисани професор на Универзитету у Калифорнији—Лос Анђелес (UCLA) и бивши истакнути професор и шеф Одељења за друштвене науке Универзитета у Катару. Дипломирала је са одликом (Magna Cum Laude) на Америчком универзитету у Каиру, а 1972. године стекла је докторат из антропологије (четири поља) на Универзитету у Тексасу у Остину. Проф. Ел Гинди поседује богато искуство у теренским истраживањима у три региона: Нубија, Долина Запотека и Арапски залив (Катар). Објавила је 8 монографских књига, 3 визуелне етнографије и бројне истраживачке чланке, од којих су неки објављени у научним часописима са високим импакт фактором. Њене публикације су објављене на енглеском, арапском, француском, руском, шпанском, италијанском, немачком, румунском, српском и индонежанском језику. Члан је уређивачких одбора неколико академских часописа. Она је члан Управног одбора Светске академије уметности и наука и члан Научног савета Института за напредне студије културе и цивилизације Леванта у Букурешту, Румунија. Оснивач је и ко-уредник часописа „Kinship“ у издању UCLA. Професорка Фадва Ел Гинди одржаће предавање под насловом:

**Теренски рад, анализа, теорија: Моје путовање од Нубије, преко Запотека, до Арапског залива**

У име Института за етнологију и антропологију

Уводна реч: Професорка Весна Вучинић-Нешковић

Модератори дискусије: проф. др Слободан Наумовић и проф. др Весна Вучинић Нешковић

Апстракт: Предавање обухвата анализу мојих путовања кроз три импресивна теренска локалитета – Нубију у Египту, Долину Запотека у Оаксаки у Мексику, и Арапски (Персијски) залив у Катару — кривудавом визуелном путањом која је резултирала визуелним етнографијама, откривајући начин на који се подаци, анализа и теорија, уместо да буду линеарни процес, међусобно преплићу и укрштају. Предавање укључује приказ награђиване визуелне етнографије „Ел Себу’: Египатски ритуал рођења“, након чега следи отворена дискусија.